Willy Hernangómez

Giljermas Gustavas „Vilis“ Hernangomesas Geueras (, g. 1994 m. gegužės 27 d.) – Ispanijos krepšininkas.

 Karjera 

 Madrido „Real“ (2011–2016 m.) 
Nuo 2011 iki 2013 m. jis rungtyniavo Madrido „Real“ dublerių komandoje. Savo debiutiniame sezone, 2012–2013 m., su Madrido „Real“ komanda tapo ACB lygos čempionais, įveikdami FC Barselonos komandą finaluose. 2013 m. vasarą jis buvo išnuomotas į Sevilijos „Cajasol“ komandą, o į Madridą sugrįžo tik 2015 m. liepąhttp://www.sportando.com/en/europe/spain/169112/willy-hernangomez-officially-returns-to-real-madrid.html. 2015–2016 m. sezone jis vidutiniškai pelnė 5,7 taškus, atkovojo 3,3 kamuolius per rungtynes.

 NBA (2016–2023 m.) 

 Niujorko „Knicks“ (2016–2018 m.) 
2015 m. NBA naujokų biržoje 35-uoju šaukimu Filadelfijos „76ers“ jį pasirinko, tačiau tą pačią naktį išmainė į Niujorko „Knicks“https://www.nba.com/knicks/knicks-acquire-guillermo-hernangomez. 2016 m. liepos 8 d. jis pasirašė NBA sutartį su Niujorko „Knicks“https://www.nba.com/knicks/knicks-sign-guillermo-willy-hernangomez. Debiutinėse NBA rungtynėse prieš Klivlando „Cavaliers“ jis pelnė 4 taškus, iš viso sužaidęs 9 minuteshttps://www.espn.com/nba/boxscore?gameId=400899375. 2016–2017 m. NBA sezono pabaigoje, vidutiniškai pelnydamas 8,1 taškus per rungtynes, jis buvo išrinktas į simbolinę visų NBA naujokų pirmąją komandąhttps://sports.yahoo.com/draymond-green-joel-embiid-headline-nbas-defensive-rookie-team-announcements-193946303.html.

 Šarlotės „Hornets“ (2018–2020 m.) 
2018 m. vasario 7 d. jis buvo išmainytas į Šarlotės „Hornets“ komandąhttps://www.nba.com/hornets/hornets-acquire-center-willy-hernangomez-knicks.

 Naujojo Orleano „Pelicans“ (2020–2023 m.) 
2020 m. lapkričio 30 d. jis prisijungė prie Naujojo Orleano „Pelicans“ komandoshttps://www.nba.com/pelicans/news/pelicans-sign-weynen-gabriel-and-willy-hernangomez. 2021-2022 m. NBA sezone jis vidutiniškai pelnė 9,1 taškus per rungtynes – daugiausiai karjeroje.

 „FC Barcelona“ (2023–dabar) 
2023 m. liepos 12 d. jis pasirašė trijų metų sutartį su FC Barselonos komandahttps://www.fcbarcelona.cat/ca/basquet/primer-equip/noticies/3587720/willy-hernangomez-culer-fins-al-2026.

 Nacionalinė rinktinė 
V. Hernangomesas atstovavo Ispanijos vyrų krepšinio rinktinei 2011 m. jaunimo iki 18 metų Europos krepšinio čempionate, kuriame iškovojo auksą, ir 2014 m. jaunimo iki 20 metų Europos krepšinio čempionate, kuriame iškovojo sidabrą, bei buvo išrinktas į simbolinę visų čempionato žaidėjų komandą.

Atstovaujant rinktinei jis iškovojo auksą 2015 m. Europos krepšinio čempionate ir 2019 m. pasaulio krepšinio čempionate, bei bronzą 2016 m. vasaros olimpinėse žaidynėse ir 2017 m. Europos krepšinio čempionate.

2022 m. Europos krepšinio čempionate V. Hernangomesas finalinėse rungtynėse prieš Prancūzijos rinktinę pelnė 14 taškų ir atkovojo 8 kamuolius, bei padėjo rinktinei iškovoti pergalę ir tapti čempionais. Čempionate jis, vidutiniškai pelnydamas 17,2 taškus, atkovodamas 6,9 kamuolius per rungtynes, buvo išrinktas čempionato naudingiausiu žaidėjuhttps://www.fiba.basketball/eurobasket/2022/news/willy-hernangomez-earns-tissot-mvp-award-to-lead-tissot-all-star-five-in-berlin.

 Asmeninis gyvenimas 
V. Hernangomeso mama Margarita ir brolis Chuančo – taip pat profesionalūs krepšininkai.

 Pasiekimai 

 2× ACB čempionas (2013, 2016 m.)
 2× Visų ACB jaunų žaidėjų komandos narys (2015, 2016 m.)
 Visų NBA naujokų pirmosios komandos narys (2017 m.)

 Išnašos 

Kategorija:Ispanijos krepšininkai
Kategorija:Ispanijos olimpiečiai